title: Komission täytäntöönpanoasetus (EU) N:o 159/2013, annettu 21 päivänä helmikuuta 2013 , natriumbentsoaatti-, propionihappo- ja natriumpropionaattivalmisteen hyväksymisestä sikojen, siipikarjan, nautojen, lampaiden, vuohien, kanien ja hevosten rehun lisäaineena ja asetusten (EY) N:o 1876/2006 ja (EY) N:o 757/2007 muuttamisesta  ETA:n kannalta merkityksellinen teksti

text:
               22.2.2013

               FI

               Euroopan unionin virallinen lehti

               L 49/47

         KOMISSION TÄYTÄNTÖÖNPANOASETUS (EU) N:o 159/2013,
   annettu 21 päivänä helmikuuta 2013,
   natriumbentsoaatti-, propionihappo- ja natriumpropionaattivalmisteen hyväksymisestä sikojen, siipikarjan, nautojen, lampaiden, vuohien, kanien ja hevosten rehun lisäaineena ja asetusten (EY) N:o 1876/2006 ja (EY) N:o 757/2007 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Kyseisen asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

               (2)

               Natriumbentsoaatti-, propionihappo- ja natriumpropionaattivalmisteen käyttö hyväksyttiin ilman määräaikaa direktiivin 70/524/ETY mukaisesti sikojen ja lypsylehmien ruokinnassa komission asetuksella (EY) N:o 1876/2006 (3) ja lihanautojen ruokinnassa komission asetuksella (EY) N:o 757/2007 (4). Kyseinen valmiste merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.

               (3)

               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koskee mainitun natriumbentsoaatti-, propionihappo- ja natriumpropionaattivalmisteen uudelleenarviointia sikojen ja lypsylehmien sekä lihanautojen rehun lisäaineena ja kyseisen asetuksen 7 artiklan mukaisesti sen uutta käyttötapaa sikojen, siipikarjan, nautojen, lampaiden, vuohien, kanien ja hevosten ruokinnassa ja jossa pyydettiin, että lisäaine luokiteltaisiin lisäaineluokkaan ”teknologiset lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 6 päivänä syyskuuta 2011 (5) ja 24 päivänä huhtikuuta 2012 (6) antamissaan lausunnoissa, että kyseinen natriumbentsoaatti-, propionihappo- ja natriumpropionaattivalmiste ei ehdotetuissa käyttöolosuhteissa vaikuta haitallisesti eläinten tai ihmisten terveyteen edellyttäen, että toteutetaan tarvittavat toimenpiteet käyttäjien suojelemiseksi, eikä ympäristöön, ja että se parantaa tehokkaasti viljojen ja täysrehun säilyvyyttä. Elintarviketurvallisuusviranomaisen mukaan erityisiä vaatimuksia markkinoille saattamisen jälkeisestä seurannasta ei tarvita. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritellään rehusta.

               (5)

               Natriumbentsoaatti-, propionihappo- ja natriumpropionaattivalmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

               (6)

               Uuden hyväksynnän myöntäminen asetuksen (EY) N:o 1831/2003 nojalla tarkoittaa, että asetuksia (EY) N:o 1876/2006 ja (EY) N:o 757/2007 olisi muutettava.

               (7)

               Koska hyväksynnän edellytysten muutoksia ei ole turvallisuussyistä välttämätöntä alkaa soveltaa välittömästi, on aiheellista säätää siirtymäajasta, jotta asianomaiset tahot voivat valmistautua uusien hyväksynnästä aiheutuvien vaatimusten noudattamiseen.

               (8)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksyntä
   Hyväksytään lisäaineluokkaan ”teknologiset lisäaineet” ja funktionaaliseen ryhmään ”säilöntäaineet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Muutokset asetukseen (EY) N:o 1876/2006
   Poistetaan asetuksen (EY) N:o 1876/2006 4 artikla ja sen liite IV.
   3 artikla
   Muutokset asetukseen (EY) N:o 757/2007
   Poistetaan asetuksen (EY) N:o 757/2007 1 artikla ja sen liite I.
   4 artikla
   Siirtymätoimenpiteet
   Sallitaan liitteessä eritellyn valmisteen ja sitä sisältävän rehun, joka on valmistettu ja varustettu merkinnöillä ennen 14 päivää syyskuuta 2013 niiden sääntöjen mukaisesti, jotka olivat voimassa ennen 14 päivää maaliskuuta 2013, saattaminen markkinoille ja käyttö, kunnes varastot loppuvat.
   5 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä helmikuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  EYVL L 270, 14.12.1970, s. 1.

      (3)  EUVL L 360, 19.12.2006, s. 126.

      (4)  EUVL L 172, 30.6.2007, s. 43.

      (5)  EFSA Journal 2011; 9(9):2357.

      (6)  EFSA Journal 2012; 10(5):2681.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  mg/kg täysrehua, jonka kosteuspitoisuus on 12 %

                     Luokka: teknologiset lisäaineet. Funktionaalinen ryhmä: säilöntäaineet

                  1a700

                  —

                  Natriumbentsoaatti-, propionihappo- ja natriumpropionaattivalmiste

                                 Lisäaineen koostumus

                              Valmiste seuraavista:

                                          natriumbentsoaatti: 140 g/kg

                                          propionihappo: 370 g/kg

                                          natriumpropionaatti: 110 g/kg

                                          vesi: 380 g/kg

                                 Tehoaineiden kuvaus

                                          Natriumbentsoaatti (C7H5O2Na) ≥ 99 % sen jälkeen kun on kuivattu 2 tuntia 105 °C:ssa

                                          Propionihappo (C3H6O2) ≥ 99,5 %

                                          Natriumpropionaatti (C3H5O2Na) ≥ 99 % sen jälkeen kun on kuivattu 4 tuntia 105 °C:ssa

                                 Analyysimenetelmät
                                  (1)

                              Määritys rehun lisäaineesta:

                                          —

                                          bentsoaatin määrittäminen: käänteisfaasinestekromatografia UV-detektorin kanssa (HPLC-UV)

                                          —

                                          propionaatti yhteensä: korkean erotuskyvyn ioniekskluusiokromatografia taitekertoimen kanssa (HPLC-UV/RI)

                                          —

                                          natrium yhteensä: atomiabsorptiospektrometria AAS (EN ISO 6869)

                  Siat
                  Siipikarja
                  Naudat
                  Lampaat
                  Vuohet
                  Kanit
                  Hevoset

                  —

                  —

                  10 000

                              1.

                              Yhtäaikainen käyttö tehoaineiden muiden lähteiden kanssa ei saa ylittää sallittua enimmäispitoisuutta.

                              2.

                              Vähimmäispitoisuus:

                                          —

                                          viljat, joiden kosteuspitoisuus on ≥ 15 %, muut kuin maissinjyvät: 3 000 mg/kg viljaa;

                                          —

                                          maissinjyvät, joiden kosteuspitoisuus on ≥ 15 %: 13 000 mg/kg maissinjyviä;

                                          —

                                          täysrehu, jonka kosteuspitoisuus on ≥ 12 %: 5 000 mg/kg täysrehua.

                              3.

                              Enimmäispitoisuus kaikissa viljoissa: 22 000 mg/kg viljaa.

                              4.

                              Turvallisuus: käsittelyn aikana on suositeltavaa käyttää hengityssuojaa, suojalaseja sekä käsineitä.

                  14 päivänä maaliskuuta 2023

         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx.


title: Komission täytäntöönpanoasetus (EU) N:o 105/2013, annettu 4 päivänä helmikuuta 2013 , täytäntöönpanoasetuksen (EU) N:o 371/2011 muuttamisesta siltä osin kuin on kyse dimetyyliglysiinin natriumsuolan hyväksynnän haltijan nimestä  ETA:n kannalta merkityksellinen teksti

text:
               5.2.2013

               FI

               Euroopan unionin virallinen lehti

               L 34/15

         KOMISSION TÄYTÄNTÖÖNPANOASETUS (EU) N:o 105/2013,
   annettu 4 päivänä helmikuuta 2013,
   täytäntöönpanoasetuksen (EU) N:o 371/2011 muuttamisesta siltä osin kuin on kyse dimetyyliglysiinin natriumsuolan hyväksynnän haltijan nimestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:

               (1)

               Taminco NV on jättänyt asetuksen (EY) N:o 1831/2003 13 artiklan 3 kohdan mukaisen hakemuksen ja esittänyt hyväksynnän haltijan nimen muuttamista komission täytäntöönpanoasetuksessa (EU) N:o 371/2011 (2), joka koskee lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”muut eläintuotantoon vaikuttavat lisäaineet” kuuluvan dimetyyliglysiinin natriumsuolan käytön hyväksymistä kymmeneksi vuodeksi.

               (2)

               Hakija toteaa, että se on muuttanut oikeudellisen muotonsa rajavastuuyhtiöksi 1 päivästä lokakuuta 2012. Hakija on esittänyt pyyntöään tukevat olennaiset tiedot.

               (3)

               Ehdotettu hyväksynnän ehtojen muutos on luonteeltaan puhtaasti hallinnollinen eikä edellytä kyseessä olevan lisäaineen uutta arviointia. Euroopan elintarviketurvallisuusviranomaiselle on ilmoitettu hakemuksesta.

               (4)

               Jotta hakija voisi käyttää markkinoille saattamista koskevia oikeuksiaan nimellä Taminco BVBA, hyväksynnän ehtoja on muutettava.

               (5)

               Sen vuoksi täytäntöönpanoasetusta (EU) N:o 371/2011 olisi muutettava.

               (6)

               Koska turvallisuuteen liittyvät syyt eivät edellytä tällä asetuksella täytäntöönpanoasetukseen (EU) N:o 371/2011 tehdyn muutoksen välitöntä soveltamista, on aiheellista säätää siirtymäkaudesta, jonka aikana nykyiset varastot voidaan käyttää loppuun.

               (7)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 371/2011 liitteessä olevassa 2 sarakkeessa oleva nimi ”Taminco NV” nimellä ”Taminco B.V.B.A.”.
   2 artikla
   Ennen tämän asetuksen voimaantuloa sovellettavien säännösten mukaisia olemassa olevia lisäainevarastoja voidaan edelleen saattaa markkinoille ja käyttää niiden loppumiseen saakka.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä helmikuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  EUVL L 102, 16.4.2011, s. 6.


title: Komission täytäntöönpanoasetus (EU) N:o 467/2011, annettu 13 päivänä toukokuuta 2011 , vilja-alalla 16 päivästä toukokuuta 2011 alkaen kannettavien tuontitullien vahvistamisesta

text:
               14.5.2011

               FI

               Euroopan unionin virallinen lehti

               L 125/12

         KOMISSION TÄYTÄNTÖÖNPANOASETUS (EU) N:o 467/2011,
   annettu 13 päivänä toukokuuta 2011,
   vilja-alalla 16 päivästä toukokuuta 2011 alkaen kannettavien tuontitullien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (1) (yhteisiä markkinajärjestelyjä koskeva asetus),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta 20 päivänä heinäkuuta 2010 annetun komission asetuksen (EU) N:o 642/2010 (2) ja erityisesti sen 2 artiklan 1 kohdan,
   sekä katsoo seuraavaa:

               (1)

               Asetuksen (EY) N:o 1234/2007 136 artiklan 1 kohdassa säädetään, että CN-koodeihin 1001 10 00, 1001 90 91, ex 1001 90 99 (korkealaatuinen tavallinen vehnä), 1002, ex 1005 (hybridisiemeniä lukuun ottamatta) ja ex 1007 (kylvämiseen tarkoitettua hybridiä lukuun ottamatta) kuuluvien tuotteiden tuontitulli on sama kuin näiden tuotteiden tuontihetkellä voimassa oleva interventiohinta, jota korotetaan 55 prosentilla ja josta vähennetään kyseiseen lähetykseen sovellettava cif-tuontihinta. Tuontitulli ei kuitenkaan voi olla suurempi kuin yhteisen tullitariffin tullit.

               (2)

               Asetuksen (EY) N:o 1234/2007 136 artiklan 2 kohdassa säädetään, että mainitun artiklan 1 kohdassa tarkoitetun tuontitullin laskemista varten kyseisille tuotteille vahvistetaan säännöllisesti edustavat cif-tuontihinnat.

               (3)

               Asetuksen (EU) N:o 642/2010 2 artiklan 2 kohdan mukaan CN-koodeihin 1001 10 00, 1001 90 91, ex 1001 90 99, (korkealaatuinen tavallinen vehnä), 1002 00, 1005 10 90, 1005 90 00 ja 1007 00 90 kuuluvien tuotteiden tuontitullin laskemisessa käytetään mainitun asetuksen 5 artiklan mukaisesti määriteltyä päivittäistä edustavaa cif-tuontihintaa.

               (4)

               Tuontitullit olisi vahvistettava 16 päivästä toukokuuta 2011 alkavalle ajanjaksolle, ja niitä olisi sovellettava kunnes uusi vahvistus tulee voimaan,

         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1234/2007 136 artiklan 1 kohdassa tarkoitetut vilja-alan tuontitullit vahvistetaan tämän asetuksen liitteessä I liitteessä II lueteltujen tekijöiden perusteella 16 päivästä toukokuuta 2011.
   2 artikla
   Tämä asetus tulee voimaan 16 päivänä toukokuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä toukokuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 187, 21.7.2010, s. 5.

      LIITE I

         Asetuksen (EY) N:o 1234/2007 136 artiklan 1 kohdassa tarkoitettuihin tuotteisiin 16 päivästä toukokuuta 2011 alkaen sovellettavat tuontitullit

                  CN-koodi

                  Tavaran kuvaus

                  Tuontitulli (1)

                  (EUR/t)

                  1001 10 00

                  Durum VEHNÄ, korkealaatuinen

                  0,00

                  keskilaatuinen

                  0,00

                  heikkolaatuinen

                  0,00

                  1001 90 91

                  Tavallinen VEHNÄ, siemenvilja

                  0,00

                  ex 1001 90 99

                  Tavallinen VEHNÄ, korkealaatuinen, muu kuin siemenvilja

                  0,00

                  1002 00 00

                  RUIS

                  0,00

                  1005 10 90

                  MAISSI, siemenvilja, muu kuin hybridi

                  0,00

                  1005 90 00

                  MAISSI, muu kuin siemenvilja (2)

                  0,00

                  1007 00 90

                  DURRA, muu kuin kylvämiseen tarkoitettu hybridi

                  0,00

         (1)  Atlantin valtameren tai Suezin kanavan kautta unioniin saapuvan tavaran tuojaan voidaan soveltaa asetuksen (EU) N:o 642/2010 2 artiklan 4 kohdan mukaisesti seuraavia tullinalennuksia:

                  —

                  3 EUR/t, jos purkamissatama sijaitsee Välimerellä tai Mustallamerellä,

                  —

                  2 EUR/t, jos purkamissatama sijaitsee Tanskassa, Virossa, Irlannissa, Latviassa, Liettuassa, Puolassa, Suomessa, Ruotsissa, Yhdistyneessä kuningaskunnassa tai Pyreneiden niemimaan Atlantin puoleisella rannikolla.

         (2)  Tuojaan voidaan soveltaa kiinteämääräistä alennusta 24 euroa tonnilta, jos asetuksen (EU) N:o 642/2010 3 artiklan vahvistetut edellytykset täyttyvät.

      LIITE II

         Liitteessä I vahvistettujen tullien laskemista koskevat tekijät

      29.4.2011-12.5.2011

                  1.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              (EUR/t)

                              Tavallinen vehnä (1)

                              Maissi

                              Durumvehnä, korkealaatuinen

                              Durumvehnä, keskilaatuinen (2)

                              Durumvehnä, heikkolaatuinen (3)

                              Ohra

                              Pörssi

                              Minnéapolis

                              Chicago

                              —

                              —

                              —

                              —

                              Noteeraus

                              247,86

                              192,42

                              —

                              —

                              —

                              —

                              FOB-hinta USA

                              —

                              —

                              255,38

                              245,38

                              225,38

                              164,90

                              Palkkio Meksikonlahdella

                              —

                              15,33

                              —

                              —

                              —

                              —

                              Palkkio Suurilla järvillä

                              71,88

                              —

                              —

                              —

                              —

                              —

                  2.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              Rahtikustannukset: Meksikonlahti–Rotterdam

                              16,82 EUR/t

                              Rahtikustannukset: Suuret järvet–Rotterdam:

                              47,76 EUR/t

         (1)  Sisältää palkkion 14 EUR/t (asetuksen (EU) N:o 642/2010 5 artiklan 3 kohta).

         (2)  Alennus 10 EUR/t (asetuksen (EU) N:o 642/2010 5 artiklan 3 kohta).

         (3)  Alennus 30 EUR/t (asetuksen (EU) N:o 642/2010 5 artiklan 3 kohta).


title: Komission täytäntöönpanoasetus (EU) N:o 52/2013, annettu 22 päivänä tammikuuta 2013 , neuvoston asetuksen (EY) N:o 1234/2007 liitteen XI b muuttamisesta helmeilevän viinin, hiilihapotetun helmeilevän viinin sekä puhdistetun tiivistetyn rypäleen puristemehun osalta

text:
               23.1.2013

               FI

               Euroopan unionin virallinen lehti

               L 20/44

      KOMISSION TÄYTÄNTÖÖNPANOASETUS (EU) N:o 52/2013,
   annettu 22 päivänä tammikuuta 2013,
   neuvoston asetuksen (EY) N:o 1234/2007 liitteen XI b muuttamisesta helmeilevän viinin, hiilihapotetun helmeilevän viinin sekä puhdistetun tiivistetyn rypäleen puristemehun osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 113 d artiklan 2 kohdan,
   sekä katsoo seuraavaa:

               (1)

               Asetuksen (EY) N:o 1234/2007 113 d artiklan mukaan mainitun asetuksen liitteessä XI b vahvistettuja rypäletuotteiden luokkien nimityksiä saa käyttää unionissa sellaisen tuotteen kaupan pitämisessä, joka on mainitussa liitteessä vahvistettujen edellytysten mukainen.

               (2)

               Helmeilevän viinin ja hiilihapotetun helmeilevän viinin osalta asetuksen (EY) N:o 1234/2007 liitteessä XI b olevassa 8 ja 9 kohdassa säädetään, että nämä tuotteet valmistetaan viinistä. Kuitenkin viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (2) liitteessä I olevassa 17 ja 18 kohdassa säädetään, että kyseisiä tuotteita valmistetaan myös muista viininvalmistukseen soveltuvista tuotteista. Neuvoston asetuksella (EY) N:o 479/2008 (3) toteutetun viinialan uudistuksen tavoitteena ei ollut muuttaa helmeilevän viinin ja hiilihapotetun helmeilevän viinin valmistukseen tarkoitettujen tuotteiden luetteloa. Sen vuoksi on syytä säätää uudelleen, että helmeilevää viiniä ja hiilihapotettua helmeilevää viiniä voidaan valmistaa myös käymistilassa olevasta uudesta viinistä, rypäleen puristemehusta tai osittain käyneestä rypäleen puristemehusta.

               (3)

               Uusilla puhdistetun tiivistetyn rypäleen puristemehun tuotantomenetelmillä on mahdollista valmistaa kiteytettyä puhdistettua tiivistettyä rypäleen puristemehua. Asetuksen (EY) N:o 1234/2007 liitteessä XI b olevassa 14 kohdassa vahvistettu puhdistetun tiivistetyn rypäleen puristemehun määritelmä viittaa yksinomaan nestemäiseen tuotteeseen. On aiheellista mukauttaa tiivistetyn rypäleen puristemehun määritelmää siten, että se käsittää myös kiteytetyn tuotteen.

               (4)

               Asetuksen (EY) N:o 1234/2007 liite XI b olisi sen vuoksi muutettava vastaavasti.

               (5)

               Tässä asetuksessa säädetyt toimenpiteet ovat asetuksen (EY) N:o 1234/2007 195 artiklan 3 kohdassa säädetyn sääntelykomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1234/2007 liite XI b seuraavasti:

               1)

               Korvataan 8 kohdan a alakohta seuraavasti:

                           ”a)

                           joka on saatu viinistä, käymistilassa olevasta uudesta viinistä, rypäleen puristemehusta tai osittain käyneestä rypäleen puristemehusta, jonka kokonaisalkoholipitoisuus on vähintään 9 tilavuusprosenttia;”

               2)

               Korvataan 9 kohdan a alakohta seuraavasti:

                           ”a)

                           joka on valmistettu viinistä, käymistilassa olevasta uudesta viinistä, rypäleen puristemehusta tai osittain käyneestä rypäleen puristemehusta;”

               3)

               Korvataan 14 kohta seuraavasti:
               ”14.   Puhdistettu tiivistetty rypäleen puristemehu

               Puhdistettu tiivistetty rypäleen puristemehu on

                           a)

                           nestemäinen tuote, johon ei ole lisätty sokeriväriä ja

                                       i)

                                       joka saadaan osittaisella veden poistamisella rypäleen puristemehusta millä tahansa muulla sallitulla menetelmällä kuin avotulta käyttäen siten, että refraktometrin, jota käytetään 120 g artiklan mukaisesti vahvistettavan menetelmän mukaisesti, 20 celsiusasteen lämpötilassa antama prosenttiluku on vähintään 61,7;

                                       ii)

                                       joka on käsitelty sallituilla happamuuden vähentämismenetelmillä ja muiden ainesosien kuin sokerin poistomenetelmillä;

                                       iii)

                                       jolla on seuraavat ominaisuudet:

                                                   —

                                                   pH on 25°:ssa Brixin asteikolla enintään 5,

                                                   —

                                                   optinen tiheys on 425 nanometrissä yhden senttimetrin paksuudessa tiivistetyssä rypäleen puristemehussa 25°:ssa Brixin asteikolla enintään 0,100,

                                                   —

                                                   sakkaroosipitoisuutta ei voida havaita tietyllä erikseen määriteltävällä määritysmenetelmällä,

                                                   —

                                                   Folin-Ciocalteu-luku on 25°:ssa Brixin asteikolla enintään 6,00,

                                                   —

                                                   kokonaishappopitoisuus on enintään 15 milliekvivalenttia kilogrammassa kokonaissokeripitoisuudesta;

                                                   —

                                                   rikkidioksidipitoisuus on enintään 25 milligrammaa kilogrammassa kokonaissokeripitoisuudesta,

                                                   —

                                                   kokonaiskationipitoisuus on enintään 8 milliekvivalenttia kilogrammassa kokonaissokeripitoisuudesta,

                                                   —

                                                   johtokyky on 25°:ssa Brixin asteikolla ja 20 °C:ssa enintään 120 mikrosiemensiä senttimetrissä,

                                                   —

                                                   hydroksimetyylifurfuraalipitoisuus on enintään 25 milligrammaa kilogrammassa kokonaissokeripitoisuudesta,

                                                   —

                                                   sisältää mesoinositolia;

                           b)

                           kiinteä tuote, johon ei ole lisätty sokeriväriä ja

                                       i)

                                       joka on saatu kiteyttämällä nestemäistä puhdistettua tiivistettyä rypäleen puristemehua ilman liuottimia;

                                       ii)

                                       joka on käsitelty sallituilla happamuuden vähentämismenetelmillä ja muiden ainesosien kuin sokerin poistomenetelmillä;

                                       iii)

                                       jolla on seuraavat ominaisuudet sen jälkeen, kun se on laimennettu liuokseksi, joka on 25° Brixin asteikolla:

                                                   —

                                                   pH on enintään 7,5,

                                                   —

                                                   optinen tiheys 425 nanometrissä yhden senttimetrin paksuudessa on enintään 0,100,

                                                   —

                                                   sakkaroosipitoisuutta ei voida havaita tietyllä erikseen määriteltävällä määritysmenetelmällä,

                                                   —

                                                   Folin-Ciocalteu-luku on enintään 6,00,

                                                   —

                                                   kokonaishappopitoisuus on enintään 15 milliekvivalenttia kilogrammassa kokonaissokeripitoisuudesta;

                                                   —

                                                   rikkidioksidipitoisuus on enintään 10 milligrammaa kilogrammassa kokonaissokeripitoisuudesta,

                                                   —

                                                   kokonaiskationipitoisuus on enintään 8 milliekvivalenttia kilogrammassa kokonaissokeripitoisuudesta,

                                                   —

                                                   johtokyky on 20 celsiusasteessa enintään 120 mikrosiemensiä senttimetrissä,

                                                   —

                                                   hydroksimetyylifurfuraalipitoisuus on enintään 25 milligrammaa kilogrammassa kokonaissokeripitoisuudesta,

                                                   —

                                                   sisältää mesoinositolia.

                     Puhdistetun tiivistetyn rypäleen puristemehun todellinen alkoholipitoisuus voi olla enintään 1 tilavuusprosentti.”

         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä tammikuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 299, 16.11.2007, s. 1.

      (2)  EYVL L 179, 14.7.1999, s. 1.

      (3)  EUVL L 148, 6.6.2008, s. 1.


title: Komission täytäntöönpanoasetus (EU) N:o 167/2012, annettu 24 päivänä helmikuuta 2012 , oliiviöljyn yksityiselle varastoinnille myönnettävän tuen enimmäismäärän vahvistamisesta täytäntöönpanoasetuksella (EU) N:o 111/2012 avatussa tarjouskilpailussa

text:
               25.2.2012

               FI

               Euroopan unionin virallinen lehti

               L 53/12

         KOMISSION TÄYTÄNTÖÖNPANOASETUS (EU) N:o 167/2012,
   annettu 24 päivänä helmikuuta 2012,
   oliiviöljyn yksityiselle varastoinnille myönnettävän tuen enimmäismäärän vahvistamisesta täytäntöönpanoasetuksella (EU) N:o 111/2012 avatussa tarjouskilpailussa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan d alakohdan yhdessä sen 4 artiklan kanssa,
   sekä katsoo seuraavaa:

               (1)

               Tarjouskilpailumenettelyn aloittamisesta oliiviöljyn yksityiselle varastoinnille myönnettävän tuen määrittämiseksi 9 päivänä helmikuuta 2012 annetussa komission täytäntöönpanoasetuksessa (EU) N:o 111/2012 (2) säädetään kahdesta tarjouskilpailun osajaksosta.

               (2)

               Yksityisen varastoinnin tuen myöntämistä koskevista yhteisistä säännöistä eräiden maataloustuotteiden alalla 20 päivänä elokuuta 2008 annetun komission asetuksen (EY) N:o 826/2008 (3) 13 artiklan 1 kohdan mukaisesti komissio päättää jäsenvaltioiden ilmoittamien tarjousten perusteella joko vahvistaa tuen enimmäismäärän tai olla vahvistamatta tuen enimmäismäärää.

               (3)

               Ensimmäisellä tarjouskilpailun osajaksolla jätettyjen tarjousten perusteella on aiheellista vahvistaa oliiviöljyn yksityisen varastoinnin tuen enimmäismäärä 21 päivänä helmikuuta 2012 päättyvällä tarjouskilpailun osajaksolla. Kyseisen tuen enimmäismäärän vahvistaminen johtaa käytettävissä olevan, täytäntöönpanoasetuksen (EU) N:o 111/2012 1 artiklan 2 kohdassa ilmoitetun kokonaismäärän ylittymiseen. Sen vuoksi komissio vahvistaa asetuksen (EY) N:o 826/2008 13 artiklan 2 kohdan mukaisesti jakokertoimen, jota sovelletaan enimmäistuen tasolla esitettyihin tarjouksiin käytettävissä olevan kokonaismäärän noudattamiseksi.

               (4)

               Jotta markkinoille välitettäisiin nopeasti signaali ja varmistettaisiin toimenpiteen tehokas hallinnointi, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.

               (5)

               Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   1.   Täytäntöönpanoasetuksella (EU) N:o 111/2012 avatussa tarjouskilpailussa, jonka osajakso päättyy 21 päivänä helmikuuta 2012, oliiviöljylle myönnettävän tuen enimmäismäärä vahvistetaan tämän asetuksen liitteessä.
   2.   Enimmäistuen tasolla jätettyihin tarjouksiin sovelletaan 84,00456 prosentin jakokerrointa.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä helmikuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 37, 10.2.2012, s. 55.

      (3)  EUVL L 223, 21.8.2008, s. 3.

      LIITE

                  Tuote

                  Tuen enimmäismäärä
                  (euroa/tonni/päivä)

                  Ekstraneitsytoliiviöljy

                  0,00

                  Neitsytoliiviöljy

                  0,65


title: Komission täytäntöönpanoasetus (EU) N:o 470/2013, annettu 22 päivänä toukokuuta 2013 , tariffikiintiön avaamisesta markkinointivuodeksi 2013/2014 teollisuudelle tarkoitetun sokerin tietyille määrille

text:
               23.5.2013

               FI

               Euroopan unionin virallinen lehti

               L 136/9

         KOMISSION TÄYTÄNTÖÖNPANOASETUS (EU) N:o 470/2013,
   annettu 22 päivänä toukokuuta 2013,
   tariffikiintiön avaamisesta markkinointivuodeksi 2013/2014 teollisuudelle tarkoitetun sokerin tietyille määrille
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 142 artiklan yhdessä sen 4 artiklan kanssa,
   sekä katsoo seuraavaa:

               (1)

               Jotta varmistetaan asetuksen (EY) N:o 1234/2007 62 artiklan 2 kohdassa tarkoitettujen tuotteiden valmistamiseksi tarvittava saatavuus maailmanmarkkinahintaa vastaavaan hintaan, unionin edun mukaista on keskeyttää kyseisten tuotteiden valmistamiseksi tarkoitetun sokerin tuontitullien kantaminen markkinointivuonna 2013/2014 määrältä, joka vastaa puolta teollisuudelle tarkoitetun sokerin tarpeesta unionissa.

               (2)

               Eräiden yhteisön tariffikiintiöiden avaamisesta ja hallinnoinnista sokerialalla 25 päivänä syyskuuta 2009 annetussa komission asetuksessa (EY) N:o 891/2009 (2) säädetään sokerin, jonka järjestysnumero on 09.4390 (teollisuuden tarpeisiin tuotava sokeri), asetuksen (EY) N:o 1234/2007 142 artiklan mukaisessa tuonnissa sovellettavien tariffikiintiöiden hallinnoinnista. Asetuksen (EY) N:o 891/2009 11 artiklan mukaan kuitenkin sellaisten tuotteiden määrät, joiden tuontitullien kantaminen on määrä keskeyttää, on määritettävä erillisellä säädöksellä.

               (3)

               Sen vuoksi olisi sellaisen teollisuudelle tarkoitetun sokerin tuontimäärät, josta ei pitäisi kantaa tuontitulleja markkinointivuonna 2013/2014, vahvistettava vastaavalla tavalla.

               (4)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   CN-koodin 1701 teollisuudelle tarkoitetun sokerin, jonka järjestysnumero on 09.4390, tuontitullien kantaminen on keskeytettävä 400 000 tonnin suuruiselta määrältä 1 päivän lokakuuta 2013 ja 30 päivän syyskuuta 2014 väliseksi ajaksi.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä lokakuuta 2013.
   Sen voimassaolo päättyy 30 päivänä syyskuuta 2014.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä toukokuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 299, 16.11.2007, s. 1.

      (2)  EUVL L 254, 26.9.2009, s. 82.


title: Komission täytäntöönpanoasetus (EU) N:o 675/2013, annettu 15 päivänä heinäkuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Pomodoro di Pachino (SMM)]

text:
               17.7.2013

               FI

               Euroopan unionin virallinen lehti

               L 194/1

         KOMISSION TÄYTÄNTÖÖNPANOASETUS (EU) N:o 675/2013,
   annettu 15 päivänä heinäkuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Pomodoro di Pachino (SMM)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Asetuksella (EU) N:o 1151/2012 kumottiin ja korvattiin maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annettu neuvoston asetus (EY) N:o 510/2006 (2).

               (2)

               Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 617/2003 (3) nojalla rekisteröidyn suojatun maantieteellisen merkinnän ”Pomodoro di Pachino” eritelmän muutoksen hyväksymistä.

               (3)

               Koska kyseessä ei ole vähäinen muutos, komissio julkaisi muutospyynnön asetuksen (EY) N:o 510/2006 6 artiklan 2 kohdan mukaisesti Euroopan unionin virallisessa lehdessä
                   (4). Koska komissiolle ei ole toimitettu mainitun asetuksen 7 artiklan mukaisia vastaväitteitä, muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä heinäkuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 93, 31.3.2006, s. 12.

      (3)  EUVL L 89, 5.4.2003, s. 3.

      (4)  EUVL C 308, 12.10.2012, s. 17.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.6   Hedelmät, vihannekset ja viljat sellaisenaan tai jalostettuina

      ITALIA
      Pomodoro di Pachino (SMM)


title: Komission täytäntöönpanoasetus (EU) N:o 586/2011, annettu 17 päivänä kesäkuuta 2011 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               18.6.2011

               FI

               Euroopan unionin virallinen lehti

               L 160/80

         KOMISSION TÄYTÄNTÖÖNPANOASETUS (EU) N:o 586/2011,
   annettu 17 päivänä kesäkuuta 2011,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetusten (EY) N:o 2200/96, (EY) N:o 2201/96 ja (EY) N:o 1182/2007 soveltamissäännöistä hedelmä- ja vihannesalalla 21 päivänä joulukuuta 2007 annetun komission asetuksen (EY) N:o 1580/2007 (2) ja erityisesti sen 138 artiklan 1 kohdan,
   sekä katsoo seuraavaa:
   Asetuksessa (EY) N:o 1580/2007 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XV olevassa A osassa luetelluille tuotteille ja ajanjaksoille,
   ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1580/2007 138 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan 18 päivänä kesäkuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä kesäkuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 350, 31.12.2007, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  57,8

                  MK

                  31,8

                  TR

                  54,0

                  ZZ

                  47,9

                  0707 00 05

                  TR

                  97,3

                  ZZ

                  97,3

                  0709 90 70

                  TR

                  111,4

                  ZZ

                  111,4

                  0805 50 10

                  AR

                  65,2

                  BR

                  40,6

                  TR

                  76,6

                  ZA

                  100,1

                  ZZ

                  70,6

                  0808 10 80

                  AR

                  90,6

                  BR

                  79,3

                  CL

                  84,5

                  CN

                  80,6

                  NZ

                  97,4

                  UY

                  98,4

                  ZA

                  85,5

                  ZZ

                  88,0

                  0809 10 00

                  TR

                  158,2

                  ZZ

                  158,2

                  0809 20 95

                  TR

                  385,5

                  XS

                  175,4

                  ZZ

                  280,5

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2016/1439, annettu 18 päivänä elokuuta 2016, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Oriel Sea Salt (SAN)]

text:
               31.8.2016

               FI

               Euroopan unionin virallinen lehti

               L 234/9

         KOMISSION TÄYTÄNTÖÖNPANOASETUS (EU) 2016/1439,
   annettu 18 päivänä elokuuta 2016,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Oriel Sea Salt (SAN)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Irlannin hakemus nimityksen ”Oriel Sea Salt” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Oriel Sea Salt” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Oriel Sea Salt” (SAN).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 2.6 ”Suola” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä elokuuta 2016.

            Komission puolesta,

            puheenjohtajan nimissä

         Carlos MOEDAS

            Komission jäsen

      (1)  EUVL L 343, 14.12.2012, s. 1.

      (2)  EUVL C 141, 22.4.2016, s. 21.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) N:o 844/2011, annettu 23 päivänä elokuuta 2011 , Kanadan vehnälle ja vehnäjauhoille okratoksiini A -pitoisuuden osalta suorittamien vientiä edeltävien tarkastusten hyväksymisestä  ETA:n kannalta merkityksellinen teksti

text:
               24.8.2011

               FI

               Euroopan unionin virallinen lehti

               L 218/4

         KOMISSION TÄYTÄNTÖÖNPANOASETUS (EU) N:o 844/2011,
   annettu 23 päivänä elokuuta 2011,
   Kanadan vehnälle ja vehnäjauhoille okratoksiini A -pitoisuuden osalta suorittamien vientiä edeltävien tarkastusten hyväksymisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (1) ja erityisesti sen 23 artiklan
   sekä katsoo seuraavaa:

               (1)

               Tiettyjen elintarvikkeissa olevien vieraiden aineiden enimmäismäärien vahvistamisesta 19 päivänä joulukuuta 2006 annetussa komission asetuksessa (EY) N:o 1881/2006 (2) säädetään elintarvikkeissa esiintyvän okratoksiini A:n sallitut enimmäismäärät. Unionin markkinoille voidaan saattaa vain sellaisia elintarvikkeita, joiden osalta enimmäismäärät eivät ylity.

               (2)

               Asetuksessa (EY) N:o 882/2004 säädetään jäsenvaltioiden velvollisuudesta varmistaa, että virallisia valvontatoimia toteutetaan säännöllisesti, riskien mukaan ja sopivin väliajoin kyseisen asetuksen tavoitteiden saavuttamiseksi; näin pyritään estämään, poistamaan tai vähentämään hyväksyttäville tasoille ihmisiin ja eläimiin kohdistuvia riskejä.

               (3)

               Asetuksen (EY) N:o 882/2004 23 artiklan mukaisesti voidaan hyväksyä erityiset vientiä ėdeltävät tarkastukset, joita kolmannet maat tekevät rehuille ja elintarvikkeille välittömästi ennen niiden vientiä Euroopan unioniin sen toteamiseksi, että vientituotteet ovat unionin vaatimusten mukaisia.

               (4)

               Tällainen hyväksyntä voidaan myöntää kolmansille maille ainoastaan, jos Euroopan unionin suorittama tarkastus on osoittanut, että unioniin vietävät rehut tai elintarvikkeet täyttävät unionin vaatimukset tai vastaavat vaatimukset, ja jos kolmannessa maassa ennen lähettämistä toteutetut valvontatoimet katsotaan riittävän tehokkaiksi, jotta niillä voidaan korvata unionin lainsäädännössä säädetyt asiakirjojen, tunnistus- ja fyysiset tarkastukset tai vähentää niitä.

               (5)

               Kanada lähetti 8 päivänä lokakuuta 2007 komissiolle hakemuksen niiden vientiä edeltävien tarkastusten hyväksymisestä, joita Kanadan toimivaltaiset viranomaiset suorittavat Euroopan unioniin vietäväksi tarkoitetun vehnän (tavallisen ja durumvehnän) ja vehnäjauhojen okratoksiini A -pitoisuuden tarkastamiseksi.

               (6)

               Komissio on arvioinut yksityiskohtaisesti tiedot, jotka on toimittanut Kanadan toimivaltainen viranomainen Canadian Grain Commission, jonka vastuulla vientiä edeltävät tarkastukset tehdään, ja katsoo, että annetut takeet ovat riittävät ja oikeuttavat hyväksymään vehnälle ja vehnäjauhoille okratoksiini A -pitoisuuden osalta ennen vientiä tehdyt tarkastukset.

               (7)

               Tämän vuoksi on aiheellista hyväksyä Kanadan suorittamat vehnän ja vehnäjauhojen vientiä edeltävät tarkastukset, joilla varmistetaan, että niiden okratoksiini A -pitoisuuden osalta noudatetaan unionin lainsäädännössä vahvistettuja enimmäismääriä.

               (8)

               Asetuksen (EY) N:o 882/2004 16 artiklan 2 kohdan mukaan jäsenvaltioiden on mukautettava maahantuotavien tuotteiden fyysisten tarkastusten tiheyttä erityyppisiin elintarvikkeisiin liittyvien riskien perusteella ja otettava tässä yhteydessä huomioon muun muassa elintarvikkeen alkuperämaana olevan kolmannen maan toimivaltaisen viranomaisen antamat takeet. Tuotteiden vientiä edeltävät tarkastukset, joita Kanadan toimivaltainen viranomainen (Canadian Grain Commission) säännöllisesti suorittaa asetuksen (EY) N:o 882/2004 23 artiklan mukaisen unionin hyväksynnän perusteella, antavat vehnän ja vehnäjauhojen okratoksiini A -pitoisuuden osalta riittäväntasoiset takeet, ja siksi jäsenvaltiot voivat pienentää kyseisille tuotteille tehtävien fyysisten tarkastusten tiheyttä.

               (9)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tuotteiden vientiä edeltävien tarkastusten hyväksyminen
   Hyväksytään okratoksiini A -pitoisuutta koskevat vientiä edeltävät tarkastukset, jotka Kanadan toimivaltainen viranomainen (Canadian Grain Commission) tekee välittömästi ennen vientiä Euroopan unioniin, seuraavien elintarvikkeiden osalta:

               a)

               HS/CN-koodiin 1001 kuuluva, Kanadan alueella tuotettu vehnä, ja

               b)

               HS/CN-koodiin 1101 00 kuuluvat, Kanadan alueella tuotetut vehnäjauhot.

         2 artikla
   Edellytykset tuotteiden vientiä edeltävien tarkastusten hyväksymiselle
   1.   Kaikissa 1 artiklassa tarkoitettuja tuotteita sisältävissä lähetyksissä on oltava mukana

               a)

               raportti, joka sisältää Kanadan toimivaltaisen viranomaisen (Canadian Grain Commission) tätä tarkoitusta varten hyväksymän laboratorion suorittamien näytteenottojen ja määritysten tulokset, jotka on saatu näytteenotto- ja määritysmenetelmistä elintarvikkeiden mykotoksiinipitoisuuksien virallista tarkastusta varten 23 päivänä helmikuuta 2006 annetun komission asetuksen (EY) N:o 401/2006 (3) säännösten tai niitä vastaavien vaatimusten mukaisesti;

               b)

               liitteessä esitetyn mallin mukainen todistus, jonka on täyttänyt, varmentanut ja allekirjoittanut Kanadan toimivaltaisen viranomaisen (Canadian Grain Commission) edustaja; todistus on voimassa neljä kuukautta myöntämispäivästä.

         2.   Edellä 1 kohdassa tarkoitettu raportti ja todistus voidaan toimittaa sähköisesti sen jälkeen, kun käytännön menettelyistä on sovittu.
   3.   Jokainen elintarvikelähetys on merkittävä koodilla, joka on sama kuin 1 kohdassa tarkoitetussa raportissa ja todistuksessa. Jokainen lähetykseen kuuluva yksittäinen pussi tai muu pakkaus on merkittävä kyseisellä koodilla.
   3 artikla
   Lähetysten jakaminen
   Jos lähetys on jaettu osiin, lähetyksen kunkin osan mukana on oltava siihen saakka, kun lähetys luovutetaan vapaaseen liikkeeseen, jäljennökset 2 artiklan 1 kohdan b alakohdan mukaisesta, sen jäsenvaltion toimivaltaisen viranomaisen oikeaksi todistamasta todistuksesta, jonka alueella lähetys on jaettu osiin.
   4 artikla
   Viralliset tarkastukset
   Asetuksen (EY) N:o 882/2004 16 artiklan 2 kohdan ja 23 artiklan 2 kohdan mukaisesti jäsenvaltioiden tämän asetuksen 1 artiklassa tarkoitetuille tuotelähetyksille tekemien fyysisten tarkastusten tiheyttä pienennetään enintään yhteen prosenttiin 2 artiklan mukaisesti toimitetuista lähetyksistä.
   5 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä lokakuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä elokuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 165, 30.4.2004, s. 1.

      (2)  EUVL L 364, 20.12.2006, s. 5.

      (3)  EUVL L 70, 9.3.2006, s. 12.

      LIITE


title: Komission täytäntöönpanoasetus (EU) N:o 142/2013, annettu 19 päivänä helmikuuta 2013 , asetuksen (EY) N:o 2535/2001 muuttamisesta maitotuotteiden vientitodistusten myöntämisestä Uudessa-Seelannissa vastaavaa viranomaista koskevien tietojen osalta

text:
               20.2.2013

               FI

               Euroopan unionin virallinen lehti

               L 47/49

         KOMISSION TÄYTÄNTÖÖNPANOASETUS (EU) N:o 142/2013,
   annettu 19 päivänä helmikuuta 2013,
   asetuksen (EY) N:o 2535/2001 muuttamisesta maitotuotteiden vientitodistusten myöntämisestä Uudessa-Seelannissa vastaavaa viranomaista koskevien tietojen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 144 artiklan 1 kohdan ja 148 artiklan c alakohdan yhdessä sen 4 artiklan kanssa,
   sekä katsoo seuraavaa:

               (1)

               Neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta 14 päivänä joulukuuta 2001 annetun komission asetuksen (EY) N:o 2535/2001 (2) liitteessä XII luetellaan IMA 1 -todistusten (”inward-monitoring arrangement”) myöntämisestä vastuussa olevat viranomaiset.

               (2)

               Uusi-Seelanti on ilmoittanut komissiolle muutoksesta, joka koskee kyseisessä liitteessä mainittua todistuksen myöntävän viranomaisen nimeä ja osoitetta 1 päivästä maaliskuuta 2013 alkaen. Sen vuoksi on tarpeen päivittää mainitun asetuksen liitteessä XII ilmoitetut Uuden-Seelannin todistuksen myöntävää viranomaista koskevat tiedot.

               (3)

               Sen vuoksi asetusta (EY) N:o 2535/2001 olisi muutettava.

               (4)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 2535/2001 liite XII tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä maaliskuuta 2013 alkaen myönnettyihin IMA 1 -todistuksiin.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä helmikuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 299, 16.11.2007, s. 1.

      (2)  EYVL L 341, 22.12.2001, s. 29.

      LIITE
      Korvataan asetuksen (EY) N:o 2535/2001 liitteessä XII oleva Uutta-Seelantia koskeva kohta seuraavasti:

                     ”Uusi-Seelanti

                     ex 0405 10 11

                     Voi

                     Ministry for Primary Industries

                                 Pastoral House

                                 25 The Terrace

                                 PO Box 2526

                                 Wellington 6140

                                 Puhelin: + 64 4 894 0100

                                 Faksi: + 64 4 894 0720

                                 www.mpi.govt.nz”

                     ex 0405 10 19

                     Voi

                     ex 0405 10 30

                     Voi

                     ex 0406 90 01

                     Jalostettavaksi tarkoitettu juusto

                     ex 0406 90 21

                     Cheddar


title: Komission täytäntöönpanoasetus (EU) N:o 292/2012, annettu 2 päivänä huhtikuuta 2012 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               3.4.2012

               FI

               Euroopan unionin virallinen lehti

               L 96/3

         KOMISSION TÄYTÄNTÖÖNPANOASETUS (EU) N:o 292/2012,
   annettu 2 päivänä huhtikuuta 2012,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä huhtikuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  CR

                  48,1

                  IL

                  107,9

                  MA

                  63,4

                  TN

                  96,3

                  TR

                  92,7

                  ZZ

                  81,7

                  0707 00 05

                  JO

                  225,1

                  TR

                  156,2

                  ZZ

                  190,7

                  0709 91 00

                  EG

                  76,0

                  ZZ

                  76,0

                  0709 93 10

                  JO

                  225,1

                  MA

                  44,5

                  TR

                  125,6

                  ZZ

                  131,7

                  0805 10 20

                  EG

                  49,2

                  IL

                  76,4

                  MA

                  49,9

                  TN

                  58,4

                  TR

                  64,8

                  ZA

                  45,1

                  ZZ

                  57,3

                  0805 50 10

                  MX

                  39,8

                  TR

                  45,2

                  ZZ

                  42,5

                  0808 10 80

                  AR

                  85,0

                  BR

                  85,4

                  CA

                  156,1

                  CL

                  99,1

                  CN

                  107,2

                  MA

                  49,8

                  MK

                  31,8

                  US

                  173,0

                  UY

                  74,3

                  ZA

                  74,7

                  ZZ

                  93,6

                  0808 30 90

                  AR

                  102,9

                  CL

                  105,9

                  CN

                  51,0

                  ZA

                  106,6

                  ZZ

                  91,6

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 288/2013, annettu 25 päivänä maaliskuuta 2013 , asetuksilla (EY) N:o 256/2002, (EY) N:o 1453/2004, (EY) N:o 255/2005, (EY) N:o 1200/2005, (EY) N:o 166/2008 ja (EY) N:o 378/2009 säädettyjen Bacillus cereus var. toyoi -valmistetta (NCIMB 40112/CNCM I-1012) koskevien hyväksyntien keskeyttämisestä  ETA:n kannalta merkityksellinen teksti

text:
               26.3.2013

               FI

               Euroopan unionin virallinen lehti

               L 86/15

         KOMISSION TÄYTÄNTÖÖNPANOASETUS (EU) N:o 288/2013,
   annettu 25 päivänä maaliskuuta 2013,
   asetuksilla (EY) N:o 256/2002, (EY) N:o 1453/2004, (EY) N:o 255/2005, (EY) N:o 1200/2005, (EY) N:o 166/2008 ja (EY) N:o 378/2009 säädettyjen Bacillus cereus var. toyoi -valmistetta (NCIMB 40112/CNCM I-1012) koskevien hyväksyntien keskeyttämisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle, epäämiselle tai keskeyttämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

               (2)

                  Bacillus cereus var. toyoi -valmisteen (NCIMB 40112/CNCM I-1012) käyttö lisäaineena hyväksyttiin ilman määräaikaa direktiivin 70/524/ETY mukaisesti kahta kuukautta nuorempien porsaiden sekä emakoiden ruokinnassa komission asetuksella (EY) N:o 256/2002 (3), 2–4 kuukauden ikäisten porsaiden sekä lihasikojen ruokinnassa komission asetuksella (EY) N:o 1453/2004 (4), lihanautojen ruokinnassa komission asetuksella (EY) N:o 255/2005 (5) sekä broilerikaniinien ja broilerien ruokinnassa komission asetuksella (EY) N:o 1200/2005 (6). Kyseinen valmiste kirjattiin sen jälkeen rehujen lisäaineita koskevaan Euroopan unionin rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.

               (3)

               Lisäksi kyseisen valmisteen käyttö lisäaineena hyväksyttiin asetuksen (EY) N:o 1831/2003 mukaisesti kymmeneksi vuodeksi lihakalkkunoiden ruokinnassa komission asetuksella (EY) N:o 166/2008 (7) ja siitoskaniinien ruokinnassa komission asetuksella (EY) N:o 378/2009 (8).

               (4)

               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koskee Bacillus cereus var. toyoi -valmisteen (NCIMB 40112/CNCM I-1012) käyttöä rehun lisäaineena lihanautojen, broilerikaniinien, broilerien, porsaiden (vieroitetut), lihasikojen ja siitosemakoiden ruokinnassa, ja kyseisen asetuksen 7 artiklan mukaisesti toimitettiin hakemus, joka koskee kyseisen valmisteen uutta käyttöä kasvatusvasikoiden ruokinnassa; molemmissa hakemuksissa pyydettiin, että lisäaine luokiteltaisiin lisäaineluokkaan ’eläintuotantoon vaikuttavat lisäaineet’. Hakemusten mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (5)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 16 päivänä lokakuuta 2012 antamassaan lausunnossa (9), että Bacillus cereus -kanta sisältää kahdelta ihmisten ja eläinten lääkinnässä käytetyltä antibiootilta suojaavia resistenssitekijöitä; ainakin yhtä niistä voidaan nykyisin pitää hankittuna resistenssinä. Lisäksi todettiin, että koska on olemassa geenejä, joilla on sama rakenne kuin patogeenisillä Bacillus cereus -kannoilla, on oletettava, että hakemuksen kohteena olevaan valmisteeseen sisältyvä Bacillus cereus -kanta kykenee tuottamaan elintarvikevälitteisiin tauteihin liittyviä toiminnallisia toksiineja.

               (6)

               Käytettävissä olevien tietojen perusteella ei voida sulkea pois sitä mahdollisuutta, että Bacillus cereus var. toyoi -valmiste (NCIMB 40112/CNCM I-1012) saattaa levittää kyseisille antibiooteille olevaa resistenssiä muihin mikro-organismeihin tai että valmiste saattaa altistaa lisäaineen käsittelijät tai kuluttajat mahdollisille toksiineille. Näin ollen ei ole todennettu, että valmiste ei vaikuta haitallisesti eläinten tai ihmisten terveyteen, kun sitä käytetään ehdotetuissa käyttöolosuhteissa.

               (7)

               Elintarviketurvallisuusviranomaisen päätelmät valmisteen turvallisuudesta koskevat valmisteen käyttöä kaikkien niiden eläinlajien ruokinnassa, jotka kuuluvat hyväksynnän piiriin, mukaan luettuina lihakalkkunat ja siitoskaniinit, joiden osalta hyväksyntä myönnettiin asetuksilla (EY) N:o 166/2008 ja (EY) N:o 378/2009.

               (8)

               Näin ollen kyseiset hyväksynnät eivät enää täytä asetuksen (EY) N:o 1831/2003 5 artiklassa säädettyjä edellytyksiä.

               (9)

               On mahdollista, että Bacillus cereus var. toyoi -valmisteen (NCIMB 40112/CNCM I-1012) käytön turvallisuutta koskevat lisätiedot tuovat mukanaan uusia näkökohtia, joiden pohjalta kyseisen lisäaineen arviointi voitaisiin ottaa uudelleen tarkasteltavaksi. Valmisteen hyväksynnän hakija onkin esittänyt, että lisäaineen turvallisuudesta voidaan toimittaa uutta näyttöä. Tätä varten hakija on sitoutunut tuottamaan lisätietoja, jotka sen mukaan ovat käytettävissä huhtikuuhun 2013 mennessä. Tietoihin on määrä sisällyttää uusia selvityksiä, jotka tukevat kyseisen mikro-organismin uutta taksonomista luokittelua uudeksi Bacillus-lajiksi ja osoittavat, että antibioottiresistenssi ei siirry ja että Bacillus var. toyoi -genomissa olevat enterotoksiinigeenit eivät ole toiminnallisia.

               (10)

               Asetuksissa (EY) N:o 256/2002, (EY) N:o 1453/2004, (EY) N:o 255/2005, (EY) N:o 1200/2005, (EY) N:o 166/2008 ja (EY) N:o 378/2009 säädetyt Bacillus cereus var. toyoi -valmisteelle (NCIMB 40112/CNCM I-1012) myönnetyt hyväksynnät olisi näin ollen asetuksen (EY) N:o 1831/2003 13 artiklan 2 kohdan mukaisesti keskeytettävä, kunnes lisätiedot on toimitettu ja arvioitu. Keskeyttämistoimenpidettä olisi tarkasteltava uudelleen, kun elintarviketurvallisuusviranomainen on arvioinut kyseiset tiedot asianmukaisesti.

               (11)

               Koska valmisteen jatkokäyttö rehun lisäaineena voi aiheuttaa riskin ihmisten ja eläinten terveydelle, kyseiset tuotteet olisi vedettävä markkinoilta mahdollisimman nopeasti. Käytännön syistä olisi kuitenkin sallittava kestoltaan rajoitettu siirtymäkausi kyseisten tuotteiden markkinoilta vetämistä varten, jotta toimijat voivat asianmukaisesti noudattaa markkinoiltavetämisvelvoitetta.

               (12)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Asetuksella (EY) N:o 256/2002 säädetyn hyväksynnän keskeyttäminen
   Keskeytetään asetuksella (EY) N:o 256/2002 säädetty hyväksyntä, joka koskee kyseisen asetuksen liitteessä III olevassa E 1701 kohdassa määritettyä valmistetta.
   2 artikla
   Asetuksella (EY) N:o 1453/2004 säädetyn hyväksynnän keskeyttäminen
   Keskeytetään asetuksella (EY) N:o 1453/2004 säädetty hyväksyntä, joka koskee kyseisen asetuksen liitteessä I olevassa E 1701 kohdassa määritettyä valmistetta.
   3 artikla
   Asetuksella (EY) N:o 255/2005 säädetyn hyväksynnän keskeyttäminen
   Keskeytetään asetuksella (EY) N:o 255/2005 säädetty hyväksyntä, joka koskee kyseisen asetuksen liitteessä I olevassa E 1701 kohdassa määritettyä valmistetta.
   4 artikla
   Asetuksella (EY) N:o 1200/2005 säädetyn hyväksynnän keskeyttäminen
   Keskeytetään asetuksella (EY) N:o 1200/2005 säädetty hyväksyntä, joka koskee kyseisen asetuksen liitteessä II olevassa E 1701 kohdassa määritettyä valmistetta.
   5 artikla
   Asetuksella (EY) N:o 166/2008 säädetyn hyväksynnän keskeyttäminen
   Keskeytetään asetuksen (EY) N:o 166/2008 1 artiklassa säädetty hyväksyntä.
   6 artikla
   Asetuksella (EY) N:o 378/2009 säädetyn hyväksynnän keskeyttäminen
   Keskeytetään asetuksen (EY) N:o 378/2009 1 artiklassa säädetty hyväksyntä.
   7 artikla
   Siirtymätoimenpiteet
   Lihanautojen, broilerikaniinien, broilerien, porsaiden, lihasikojen, emakoiden, lihakalkkunoiden ja siitoskaniinien ruokinnassa käytetyn Bacillus cereus var. toyoi -valmisteen (NCIMB 40112/CNCM I-1012) ja kyseistä valmistetta sisältävien esiseosten olemassa olevat varastot on vedettävä pois markkinoilta viimeistään 14 päivänä kesäkuuta 2013. Rehuaineet ja rehuseokset, jotka on valmistettu käyttämällä kyseistä valmistetta tai esiseoksia, jotka sisältävät kyseistä valmistetta, ennen 14 päivää kesäkuuta 2013, on vedettävä pois markkinoilta viimeistään 15 päivänä lokakuuta 2013.
   8 artikla
   Toimenpiteen uudelleentarkastelu
   Tätä asetusta tarkastellaan uudelleen viimeistään 15 päivänä huhtikuuta 2015.
   9 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä maaliskuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  EYVL L 270, 14.12.1970, s. 1.

      (3)  EYVL L 41, 13.2.2002, s. 6.

      (4)  EYVL L 269, 17.8.2004, s. 3.

      (5)  EUVL L 45, 16.2.2005, s. 3.

      (6)  EUVL L 195, 27.7.2005, s. 6.

      (7)  EUVL L 50, 23.2.2008, s. 11.

      (8)  EUVL L 116, 9.5.2009, s. 3.

      (9)  EFSA Journal 2012; 10(10):2924.